Z á p i s n i c a

zo zasadnutia výboru Pozemkového spoločenstva urbár Stankovany,

konaného dňa 24. 2. 2018

Prítomní podľa prezenčnej listiny

Program:

1. Návrh programu, určenie zapisovateľa
2. Kontrola uznesení
3. Návrhy a pripomienky členov výboru na rozpočet na rok 2018
4. Príprava zhromaždenia
5. Žiadosti, diskusia, predloženie nových návrhov
6. Návrh na uznesenie
7. Záver

Zasadnutie výboru viedol predseda výboru. Privítal prítomných, konštatoval, že výbor je uznášaniaschopný.

1. Návrh programu, určenie zapisovateľa

Predseda výboru oboznámil prítomných s programom, ktorý bol bez pripomienok schválený. Za zapisovateľku určil Annu Brukovú.

1. Kontrola uznesenia

Predseda PSU konštatoval, že uznesenia zo zasadnutia výboru zo dňa 3. 2. boli splnené.

1. Návrhy a pripomienky členov výboru na rozpočet v roku 2018

Predseda DR upozornil na to, že Poľovnícke združenie Stankovany neplatí nájom za prenajatú plochu. Povedal, že túto otázku treba prerokovať na valnom zhromaždení. OLH hovoril, že sadbové práce by sa presunuli na nasledujúci rok, nakoľko je viac práce pri prerezávkach a prebierkach. Z tohto dôvodu odporučil navýšiť rozpočet v kategórii pestevné práce. PUS oznámil prítomným, že komunikoval s firmami, ktoré majú záujem o ťažbové práce. Ide o firmu pána Záhradníka a firmu pani Zbojovej . OLH upozornil na to, že pri ťažbe treba používať náradie, ktoré zabraňuje rozštiepeniu bukov. Vladimír Lacko podotkol, že treba chodiť kontrolovať robotníkov z firmy, aby nenarobili škodu v porastoch a aby dali cesty do poriadku. Ďalej upozornil, že treba vypracovať kvalitnú zmluvu, v ktorej by boli zahrnuté aj sankcie za prípadné škody v porastoch a na lesných cestách. K tomuto názoru sa priklonil aj OLH, hovoril, aby ťažba bola prevedená správne a čo najefektívnejšie.

1. Príprava zhromaždenia

 Organizačné zloženie: Zapisovateľka Margita Tatárová. Členovia mandátovej komisie: Bc. Peter Straka, Alojz Gašper a Anna Bruková. Návrhovú komisiu zostaví Mgr. Miroslav Turčina. Overovatelia zápisnice sa nájdu na zhromaždení.

1. Žiadosti, diskusia, predloženie nových návrhov

Ing. Peter Straka doplnil, že 4. kľúčik od kancelárie má predseda . Znovu sa vrátil k PZ Stankovany, hovoril, aké sú jeho povinnosti voči urbáru. PUS požiadal Ing. Petra Straku, aby spísal požiadavky pre PZ, ktoré by mali zo zákona splniť. PUS informoval prítomných o odpovedi z MŽP na naše odvolanie, v ktorom sme žiadali navýšiť sumu o 7000 eur za obmedzenie bežného obhospodarovania na lesných pozemkoch, ktoré sú súčasťou prírodnej rezervácie Korbeľka, v ktorej je 5. stupeň ochrany. MŽP nám uznalo len sumu 360 eur. Podrobnosti sú uvedené v došlom liste. Predseda výboru hovoril o Dohode k zmluve o dielo č. SB 17012018. V dohode sa uvádza, že PS urbár Stankovany ako objednávateľ nepokračoval vo vyhotovení žiadosti a preto je povinný zaplatiť 1000 € plus DPH ako náhradu nákladov zhotoviteľa súvisiacich s doteraz vykonanými záväzkami. Členovia výboru sa dohodli, že treba s firmou Premier Consulting rokovať o dohode aj o sume, ktorá má byť vyplatená. Vladimír Lacko pripomenul, že zo svojej žiadosti na 10 kubíkov úžitkového dreva spracoval len 5 kubíkov a 5 má ešte spracovať. Alojz Gašper oznámil , že sa predal vysokozdvižný vozík do Rabče za 4700 € .

1. Návrh na uznesenie

Predseda výboru podal návrh na uznesenie

1. Ján Karas ukončil zasadnutie, poďakoval prítomným za účasť.

V Stankovanoch 24.2.2018 zapísala Anna Bruková

Overovatelia: ....................................

 .....................................

U z n e s e n i e

prijaté na zasadnutí výboru PS urbár Stankovany

dňa 16.8.2018

Uznesenie č. 1 k bodu 1

Výbor súhlasí s programom a s menovaním zapisovateľky

Uznesenie č. 2 k bodu 2

Predseda Konštatoval, že uznesenia zo zasadnutia výboru dňa 3.2. 2018 boli splnené

Uznesenie č. 3 k bodu 3

Výbor PS odsúhlasil navýšenie rozpočtu v kategórii pestevné práce. Ďalej odsúhlasil jednanie s p. Zbojovou a p. Záhradníkom ohľadom ťažby a lesných prác v Havrane.

Uznesenie č. 4 k bodu 4

Výbor PS berie na vedomie rozhodnutie z MŽP.

Výbor PS odporúča jednať s firmou Premier Consulting o sume , ktorá jej má byť vyplatená.

Uznesenie č. 5 k bodu 5

Výbor PS berie na vedomie diskusné príspevky a nové návrhy, obsah ktorých je zaznamenaný v zápisnici.

V Stankovanoch 24.2.2018 Ján Karas

 predseda PSU

Prílohy: prezenčná listina